Document ID: /roh_data/filtered/fineweb-2-filterrobots_roh.jsonl.gz/4305

Cun l’helicopter essan nus sgulads davent da Ludesch dal Brandner Tal viaden (ins accentuescha dal reminent la segunda silba «Lu-desch»). A la fin da la val sa preschenta il Schesaplana en splendur magnifica. Il piz da bunamain 3'000 meters autezza ed ils culms vischinants eran curclads cun naiv e cun la glischur dal sulegl traglischava l’entir panorama.
Lura essan nus sgulads sur il Brandnergletscher, il Lünersee, la Mannheimer Hütte e schizunt enturn il Schesaplana en il tschiel Grischun sur il Partenz.
Durant sgular enavos a Ludesch, en la val dal Rain dal Vorarlberg, è sa preschentada a nus l’entira lunghezza da la vallada. Jau ma legrel sin las scuvertas al funs dal Vorarlberg!